ushaktæpper
Ushaktæpper, håndknyttede tæpper fra byen Uşak i Tyrkiet ca. 200 km øst for İzmir. Her fremstilledes i 1500-1700-tallet talrige tæpper af høj kvalitet, der blev eksporteret til Europa; de kendteste typer har store stjerneformede figurer, stjerneushak, eller ovale medaljoner.
De såkaldte fugletæpper og lottotæpper stammer muligvis også fra dette område. I slutningen af 1800-tallet indledtes en eksportbaseret storproduktion af middelmådige, løst knyttede tæpper.
Læs mere om tyrkiske tæpper.